b"\n_START_ARTICLE_\nOto Indijanci\n_START_SECTION_\nIme\n_START_PARAGRAPH_\nOstala imena za Otoe su: Wat\xc3\xbatata (Osage), Watohtata (Sioux), Wad\xc3\xb3tata (Kansa), Wac\xc3\xbatada (Omaha i Ponca), i kod Algonquian plemena Fox (Mot\xc3\xbatatak) i Shawnee Indijanaca (Matokat\xc3\xa1gi) vjerojatno su varijante istog porijekla prilago\xc4\x91ene njihovim jezicima. Vidi povijest\n_START_SECTION_\nPovijest\n_START_PARAGRAPH_\nOto su jedno od 3 plemena iz grupe Chiwere (uz Iowa i Missouri) koji su, prema legendi nekada bili dio velikog Winnebago naroda. Chiwere su se odvojili od Winnebaga i krenuli na jug iz krajeva oko Velikih jezera i doprli do Mississippija, mo\xc5\xbeda oko u\xc5\xa1\xc4\x87a rijeke Iowa. Tu se negdje jedna banda odvojila od Iowa i do\xc5\xa1la do u\xc5\xa1\xc4\x87a Grand Rivera u Misssouri, ti \xc4\x87e biti kasnije poznati kao Missouri ili Niutachi. Kasnije se od ostatka grupe odvojila jo\xc5\xa1 jedna banda i krenula uz Missouri, vo\xc4\x91a ove bande bio je otac jednog zavodnika a prozvali su ga Waghtochtatta ili Oto. Samo ime Oto do\xc5\xa1lo je od Wat`ota, u zna\xc4\x8denju \xe2\x80\x98bludnici\xe2\x80\x99, \xe2\x80\x98pohotnici\xe2\x80\x99 (\xe2\x80\x99lechers\xe2\x80\x99)._NEWLINE_Pleme Winnebago ostalo je u Wisconsinu. Missouri su pro\xc5\xa1li najgore, upali su u rat sa agresivnim Osagama. Dio ih je na\xc5\xa1ao skloni\xc5\xa1te kod Iowa, a dio kod Oto Indijanaca. Oto su nastavili uz Missouri i do\xc5\xa1li do Big Platte. Tu su \xc5\xbeivjeli neko vrijeme kod njenog u\xc5\xa1\xc4\x8da. Tek poslije dolaze na rijeku Plattu._NEWLINE_Oto Indijanci na rijeku Platu dolaze 1804. i utemeljuju \xe2\x80\x98grad\xe2\x80\x99 na njenoj obali, ne daleko od u\xc5\xa1\xc4\x87a. Broj Otoa se smanjuje ratovima i boginjama i oni uskoro dolaze u susjedstvo Pawnee Indijanaca, sna\xc5\xbenog plemena, i poznatih neprijatelja Siouxa. Oto ovdje u\xc5\xbeivaju njihovu za\xc5\xa1titu kao dio njihovih \xc5\xa1ti\xc4\x8denika Missouria. Od 1817. do 1841. oni su u blizini u\xc5\xa1\xc4\x87a Platte i prijatelja Pawneeja. Neko vrijeme kasnije spominje se da si imali 4 sela. Godine 1880. dio plemena odlazi na Indijanski Teritorij na zemlju Sauk & Fox Indijanaca. Godine 1882. ostatak plemena napu\xc5\xa1ta tlo u Nebraski i dolazi na isti rezervat ._NEWLINE_Oto Indijanci nikada nisu bili zna\xc4\x8dajni ameri\xc4\x8dkoj povijesti. Glavna zada\xc4\x87a bila im je opstati u sredini gdje su vladala opasna ratoborna plemena, neprijateljski raspolo\xc5\xbeena._NEWLINE_Oto i \xc5\xa1ti\xc4\x8denici im Missouri potpisivali su vi\xc5\xa1e ugovora sa US: 1817.\xc2\xa0; zatim 1830. u Prairie du Chien, po kojemu prepu\xc5\xa1taju US svoje zemlje isto\xc4\x8dno od Missourija pa do u\xc5\xa1\xc4\x8da Big Sioux Rivera; Ugovorima iz 1833.; 1836.; i dva ugovora iz 1854., oni prepu\xc5\xa1taju svu svoju zemlju US, osim rezervata na Big Blue Riveru. Na njemu ostaju do 1882. kada su sa Missourima preseljeni na Indijanski Teritorij i smje\xc5\xa1teni na agencijama Ponca, Pawnee, Oto i Oakland.\n_START_SECTION_\nEtnografija\n_START_PARAGRAPH_\nOto Indijanci su jedno od tipi\xc4\x8dnih prerijskih plemena lovaca na bizone. U prethistorijsko vrijeme ovo pleme prakticiralo je agrikulturu a nastambe su im bile u istom stilu, kao i kod seoskih-prerijskih plemena Mandan i Arikara, zemljane s drvenim potpornjima, prekrivene busenjem. Tokom lovne sezone slu\xc5\xbeili su se tipi\xc4\x8dnim prerijskim tipi-\xc5\xa1atorom. U svrhu ritualnih izolacija (djevojke u pubertetu) gradili su posebne nastambe (='puberty lodge')\n_START_SECTION_\nPopulacija\n_START_PARAGRAPH_\nMooney (1928) procjenjuje da je Oto Indijanaca (1780) bilo svega 900. Lewis i Clark (1805) ka\xc5\xbeu da ih ima 500. Catlin je izgleda najupu\xc4\x8deniji (1833) po njemu bilo ih je 1,300, uklju\xc4\x8duju\xc4\x87i i Missourije. Kasnije je njihovo brojno stanje popisivano /zajedno sa Missouri/\xc2\xa0: 931 (1843); 708 (1862); 511 (1867); 457 (1877); 334 (1886); 390 (1906). Kasnije im se broj pove\xc4\x87ava: 527 (1930; svi osim 13 u Oklahomi), 376 u okrugu Noble, 170 u Pawnee, 34 u kayi 17 u Osage. Tada ih je bilo i 7 u Kaliforniji, 1, u Kansasu i 1 u Nebraski._NEWLINE_Oto Indijanci danas \xc5\xbeive 24 milje sjeverno od Stillwatera u Oklahomi (Red Rock) pod slu\xc5\xbebenim imenom Otoe-Missouria i ima ih preko 1,400, bez onih koji su rasipani diljem Amerike. Po vjeri Otoe-Missouria su protestanti, katolici ili pripadaju Domoroda\xc4\x8dkoj ameri\xc4\x8dkoj crkvi' (Native American Church)."